Talle kantore van inkomstediens gesluit oor stakingStakende werkers by ‘n kantoor van die Suid-Afrikaanse Inkomstediens (SAID). (Foto: Cosatu/Twitter) Die Suid-Afrikaanse Inkomstediens het klante om verskoning gevra nadat ŉ staking deur werkers Dinsdag tot die sluiting van 18 SAID-takke of doeanekantore gelei het. Lede van die Vereniging vir Staatsamptenare (VSA) en Nehawu staak nadat hulle die R70 miljoen vir basiese verhogings verwerp het. Die inkomstediens sê hy is nie verantwoordelik vir sy eie befondsing nie en is afhanklik van die toewysing wat die nasionale tesourie doen. Volgens die SAID is vakbonde se eis van ŉ verhoging van inflasie (5%) plus nog 7% bloot onbekostigbaar. “Die SAID het begrip vir die finansiële uitdagings wat veroorsaak word deur stygende voedsel- en brandstofpryse en ander noodsaaklike dienste. Die situasie raak die meeste Suid-Afrikaners, ook werkers van die inkomstediens,” lui ŉ verklaring van die instelling. Die inkomstediens sê hy respekteer werkers se reg om binne die raamwerk van die wet te staak, terwyl hy terselfdertyd stappe doen om aan sy mandaat te voldoen en belastingbetalers en handelaars te bedien. Stakende werkers sal dus nie betaal word nie vir die dae wanneer hulle nie by die werk is nie. Volgens die SAID was daar minimale ontwrigting aan sy dienste. “Hoewel sommige takke moes sluit weens die afwesigheid van werkers, het belastingbetalers voortgegaan om deur ŉ wye verskeidenheid aanlyn dienste in verbinding met die organisasie te tree. “Die SAID het die meeste afsprake reeds voor die aanvang van die optrede herskeduleer.” #NEHAWU Mpumalanga #SARSNationalStrike in swing full at the Lebombo Boarder Post #LivingWage #Solidarity @TeamNews24 @ewnupdates @JacaNews @KayaNews @radioislam @NEHAWU pic.twitter.com/O7d3ZaNDzx — @COSATU Today (@_cosatu) July 12, 2022 Die instelling het ŉ beroep op mense gedoen om eerder nie na ŉ SAID-kantoor te gaan nie en het stakende werkers gevra om vreedsaam te betoog en alle reëls oor protesoptogte na te kom. “Die SAID was deursigtig oor sy finansiële posisie en bereidwilligheid om met vakbondleiers te vergader om die geskil te besleg. Die SAID het alles in sy vermoë en binne die raamwerk van beskikbare geld gedoen om sy aanbod aan vakbonde te verbreed. Dit staan steeds.” Die inkomstediens sê ook hy is steeds bereid om met vakbonde te vergader. Hierdie takke en doeanekantore is gesluit: Gauteng KwaZulu-Natal Wes-Kaap Mpumalanga Oos-Kaap Noord-Kaap, Vrystaat Limpopo